Tre personer er blevet anholdt og sigtet for billigelse af terror, skriver Midt- og Vestsjællands Politi i en pressemeddelelse.

Der er tale om et eller flere medlemmer af den eksil-iranske organisation ASMLA, der ifølge politiet har gjort sig skyldige i overtrædelser af den danske straffelov paragraf 136, stk. 2 om billigelse af terror.

Det er vigtigt at fremhæve, at der ikke er grund til bekymring for borgerne i Ringsted. Midt- og Vestsjællands Politi

Det har de angiveligt gjort ved eksempelvis at hylde gerningsmændene, bag et angreb på en militærparade 22. september i den iranske by Ahvaz. Angrebet kostede 25 mennesker livet.

Læs også : Angreb mod militærparade bringer Danmark i Irans søgelys

Allerede på et pressemøde 30. oktober oplyste PET-chef Finn Borch Andersen, at de danske medlemmer af ASMLA blev efterforsket for terrorbilligelse.

Der er i dag foretaget ransagninger på en række adresser i Ringsted, og der vil fortsat være en del politi til stede i området i løbet af dagen.

- Det er vigtigt at fremhæve, at der ikke er grund til bekymring for borgerne i Ringsted. Ransagningerne er helt sædvanlige i en sag som denne og har ikke noget med truslen mod de pågældende at gøre, skriver politiet.

Læs også : Truede iranere efterforskes for terrorbilligelse

Står stadig under beskyttelse